Държавен вестник, бр. 44, 2009 г., стр. 28

С Т Р .  28
Д Ъ Р Ж А В Е Н   В Е С Т Н И К
Б Р О Й  44
на Северноатлантическия договор, и организи-
ра дейностите по кодификация на материални
средства за отбрана на страната;
14. организира и координира процеса по
ратифицирането, разпространението и при-
лагането на стандартизационните споразуме-
ния на Организацията на Северноатлантичес-
кия договор и съюзните публикации и по при-
лагането на стандартите на Европейския
съюз—на Европейската организация по стан-
дартизация (CEN) и на Европейската агенция
за отбрана (EDA);
15. подпомага министъра при формиране на
политиката в областта на разработването на
военни стандарти и военни технически специ-
фикации на продукти с военно предназначение;
16. подпомага министъра при формиране
политиката на министерството в областта на
измерванията и метрологичния контрол и ор-
ганизира и контролира нейното изпълнение;
17. осъществява дейностите по защита и
използване на индустриалната собственост на
министерството;
18. подпомага министъра при формиране на
политиката по осигуряване на авиационна без-
опасност и летателна годност на военните въз-
духоплавателни средства;
19. подпомага министъра при формиране на
политиката в областта на изпитванията на от-
бранителни продукти и системи и организира
тяхното осъществяване;
20. координира и осъществява дейностите по
взаимоотношенията и взаимодействието на
министерството с националната отбранителна
индустрия и с научни организации, работещи в
сферата на сигурността.
Раздел X
Щаб на отбраната
Чл. 30. (1) Щабът на отбраната е организи-
ран в 4 дирекции.
(2) Щабът на отбраната подпомага минис-
търа на отбраната с военна експертиза при ре-
ализирането на държавната политика в област-
та на отбраната и началника на отбраната при
изпълнение на командните му правомощия по
отношение на Българската армия.
Чл. 31. Дирекция “Операции”:
1. организира изграждането и поддържа сис-
тема за командване и управление на въоръже-
ните сили;
2. организира разработването на военни док-
трини, устави и други документи, регламенти-
ращи дейността на въоръжените сили;
3. подпомага началника на отбраната при
поддържането на бойната готовност на въоръ-
жените сили и изготвя предложения до минис-
търа на отбраната за привеждането им в по-
високи степени, както и за провеждането на
обща или частична мобилизация;
4. участва в планирането и контрола на опе-
рациите на стратегическо ниво;
5. подпомага началника на отбраната при
планирането и ръководството на стратегичес-
кото развръщане на Българската армия и пре-
подчиняването на определените за участие в
операцията формирования на Съвместното
оперативно командване;
6. разработва указания по мерките за защи-
та на силите и средствата и правилата за изпол-
зване на сила;
7. организира общото ръководство на изпол-
зването на способностите на Българската ар-
мия по ядрена, химическа и биологическа за-
щита и екология и инженерното осигуряване;
8. разработва военнотехнически анализи на
провежданите операции;
9. разработва националната програма за
подготовка и сертифициране на щабовете и
формированията от въоръжените сили;
10. анализира последствията от бедствия на
територията на страната и координира дейност-
та на военните формирования по оказване по-
мощ на населението;
11. организира дейностите по гражданско-
военно сътрудничество във въоръжените сили;
12. планира мобилизационното развръщане
на формированията от въоръжените сили, из-
ползването на резерва и попълване на загубите
от личен състав, ръководи военния отчет на
личния състав и техника от резерва, необходи-
ми за въоръжените сили;
13. организира разработването на военна
експертиза и осъществява междуведомствена
координация по охраната на въздушното и
морското пространство и отбраната на стра-
ната;
14. провежда операционни анализи за осигу-
ряване процесите на управление в областта на
отбраната;
15. организира, координира и планира дей-
ностите по съвместно използване на военни
съоръжения на територията на Република Бъл-
гария в съответствие със сключените междуна-
родни договори.
Чл. 32. Дирекция “Логистика”:
1. организира разработването на концепции,
доктрини и други документи, регламентиращи
логистичното осигуряване на въоръжените
сили;
2. участва в отбранителното и оперативното
планиране на стратегическо ниво;
3. участва в планирането на бойната готов-
ност на въоръжените сили;
4. координира организационното изгражда-
не и модернизацията на Системата за логис-
тично осигуряване на Българската армия;
5. координира и разработва план за снемане
от употреба на отбранителни продукти на Бъл-
гарската армия;